Patrick Battiston

Patrick Battiston, født 12. mars 1957 i Amnéville, Frankrike, er en fransk tidligere fotballspiller og fotballtrener som er assisterende reservelagstrener for den franske klubben FC Girondins de Bordeaux.Han spilte 56 kamper for  mellom 1978 og 1986. Han deltok i tre VM-trurneringer, VM i 1978, VM i 1982 og VM i 1986. I tillegg tok han gull under EM i 1984. Battiston var i utgangspunktet forsvarsspiller, ofte som libero eller høyreback.

Battiston innledet karrieren som sekstenåring i Metz, men byttet i 1980 til Saint-Étienne. Han ble fransk mester i første sesong. I 1883 byttet han igjen, nå til Bordeaux, og han vant igjen ligaen, nå hele tre ganger (1984, 1985 og 1987), i tillegg til den franske cupen én gang (1986). I 1988 spilte han for AS Monaco, og vant ligaen. Han dro tilbake til Bordeaux etter det og avsluttet karrieren der.

Patrick Battiston fikk sin landslagsdebut før han ble 20 år i en uoffisiell landskamp mot  den 2. februar 1977. Tre uker senere fikk han sin debut i en offisiell kamp mot .

I VM i 1978 fikk Battiston komme inn først i kampen mot , i en kamp der Frankrike tapte og dermed var ute av VM. Frankrike kvalifiserte seg ikke til EM i 1980. I VM i 1982 var Frankrike tilbake. Battiston begynte i forsvar da Frankrike møtte , men laget tapte 1-3. Deretter spilte ikke Battiston i de to gjenværende kampene i gruppespillet. I mellomrunden spilte Battiston mot , men ikke mot . I semifinalen kom Battiston innpå etter 50 minutter, men ti minutter senere ble han taklet av Harald Schumacher. Taklingen ble brutal nok til at Battiston ble liggende bevisstløs på bakken. Battiston var også i koma og mistet tenner. 

Battiston var med igjen i EM på hjemmebane, og spilte samtlige kamper da Frankrike ble europamestre. I VM i 1986 var han også fast i startelleveren under Frankrikes vei til VM-bronse. I bronsefinalen var han fungerende kaptein ettersom Michel Platini satt på benken i hele kampen.

Referanser

Eksterne lenker 
 

Franske fotballspillere
Spillere i Fotball-VM 1978
Spillere i Fotball-VM 1982
Spillere i Fotball-VM 1986
Fotballspillere under Sommer-OL 1976
Deltakere for Frankrike under Sommer-OL 1976
Fotballspillere for FC Metz
Fotballspillere for AS Saint-Étienne
Fotballspillere for FC Girondins de Bordeaux
Fotballspillere for AS Monaco
Personer fra departementet Moselle